Årsmelding for 2020

**Møre og Romsdal redaktørforening**

**Styret har bestått av:**

Leder Per-Kristian Bratteng, Åndalsnes Avis

Kasserer Ole Knut Alnæs, Tidens Krav

Styremedlem Jan Inge Tomren, Romsdals Budstikke

Sekretær Kristin Knudsen, Sunnmørsposten

Varamedlemmer:

1. vara Linda Eikrem, Vikebladet Vestposten
2. vara: Robin Røkke, Nordvestnytt (fratrådt, utmeldt av NR)

Revisor Sigmund Tjelle, Driva

**Valgkomite:**

Bente Tovan, Romsdals Budstikke og Hanna Relling Berg, Sunnmørsposten

**Medlemmer:**

Per 31.12.2020 hadde Møre og Romsdal redaktørforening 30 aktive redaktører og ni pensjonistmedlemmer. Dette er to færre enn ved utgangen av 2019.

Medlemmene representerer følgende bedrifter: Aura Avis, Driva, Møre, Møre-Nytt, Nett.no, NRK Møre og Romsdal, Nærnett og Nettavisa, Panorama, Romsdals Budstikke, Storfjordnytt, Sulaposten, Sunnmøringen, Sunnmørsposten, Sykkylvsbladet, Tidens Krav, Vikebladet-Vestposten, Åndalsnes Avis.

**Styremøter:**

Koronasituasjonen og konsekvenser av den har prega arbeidet i Møre og Romsdal redaktørforening i 2020. Aktiviteten har vært lav. Styret har hatt fire møter i løpet av året. De viktigste sakene har vært knytta til den pågående koronaepidemien og spørsmål om hvordan foreninga skal driftes mht dette.

**Årsmøte og fagdag 2020:**

Tirsdag 17. mars skulle Møre og Romsdal Redaktørforening ha arrangert årsmøte og fagdag på Utrøna Innovasjonssenter på Åndalsnes. Da landet stengte ned 12. mars beslutta styret å avlyse arrangementet. Fagdagen 2020 ble ikke arrangert. Basert blant annet på tilbakemeldinger fra medlemmer, valgte styret å avlyse fagdagen. Årsmøtet ble avholdt på Teams 31. mars 2020. 11 av foreningens medlemmer deltok.

**Faglig aktivitet:**

Grunnet koronaen har det i NR-regi vært begrenset faglig aktivitet både regionalt og nasjonalt. Under oppstarten av koronaen var Per-Kristian med på flere møter i regi av Norsk Redaktørforening, der regionlederne og/eller styremedlemmer deltok. Sentralt har foreninga vært opptatt av mediehusenes rolle, journalistikkens kår og arbeidsforhold i koronatid. Dette har det vært jobba godt med i løpet av året.

Leder Per-Kristian Bratteng har siden 2019 vært leder av Norsk Redaktørforenings vederlagsfond.

**Økonomi**

Regnskapet for 2020 viser at Møre og Romsdal redaktørforening per 31.12.2020 hadde ei beholdning på kr 300.711,- . Årsregnskapet viser et overskudd på kr 59.805-.  Se for øvrig årsregnskapet for 2012.

For styret i Møre og Romsdal redaktørforening,

Kristin Knudsen

